Veronika Zakonjšek: Mladinski film: upornik(i) z razlogom
2025-04-08 18:00 (Europe/Paris) | OBRAT
8. 4. 2025 ob 18.00, OBRAT
Cikel Filmski pogled

Veronika Zakonjšek: Mladinski film: upornik(i) z razlogom

V torek, 8. 4. 2025, te v okviru Cikla Filmski pogled ob 18.00 vabimo v OBRAT, prostor umetnosti in participacije, na predavanje Veronike Zakonjšek z naslovom Mladinski film: upornik(i) z razlogom.

Mladinski film je eden bolj razvejanih, težko definiranih in neulovljivih žanrov, ki v najširšem
pomenu označuje filme o najstnikih, sicer pa pripoveduje zgodbe o mladosti, odraščanju, prvih ljubeznih, intenzivnih odnosih med vrstniki, konfliktih s starejšo generacijo ter institucionalnim upravljanjem mladine s strani šole in družine. Gre za hibriden in hitro spremenljiv žanr, ki že od svojega nastanka v petdesetih letih prejšnjega stoletja zasleduje doživljanje čim bolj intenzivnih in skrajnih izkušenj ter v svojem jedru nosi nekaj mladostniško neukrotljivega, razposajenega, radikalnega, pustolovskega, junaškega in neizkustvenega. A kako se je mladinski film sploh razvil in svoje ameriške korenine razrasel v nacionalne kinematografije celega sveta? Na kakšen način so nas mladinski filmi oblikovali, kateri mladinski filmi so definirali zadnje desetletje in ali filmi, ki jih za mlade pišejo odrasli, res lahko ustrezno nagovorijo sodobne najstniške probleme?

Primeri filmov:

Kaj ti je deklica (2025, Urška Djukić),
Lady Bird (2017, Greta Gerwig),
Morena (2021, Antoneta Alamat Kusijanović),
How to Have Sex (2023, Molly Manning Walker),
Dej mi, no! (2011, Jannicke Systad Jacobsen)
,Boyhood (2014, Richard Linklater).

Pogovor ob predavanju bo vodila dr. Maja Pan.

Veronika Zakonjšek

je filmska kritičarka in publicistka, ki redno piše za revije Ekran, Kino! in časopis Dnevnik. Je vodja strokovnega programa Festivala slovenskega filma, predsednica Društva slovenskih filmskih publicistov FIPRESCI, kot članica mednarodnega združenja filmskih kritikov pa redno zaseda mednarodne festivalske žirije (Rotterdam, Viennale, Luxor African Film Festival ipd.). Sodeluje tudi s filmskimi festivali, kot sta Kino Otok in Animateka ter je letošnja prejemnica priznanja revije Ekran za mlado in perspektivno filmsko kritičarko.

Maja Pan

je po izobrazbi doktorica filozofije, magistrica ženskih študij in feministične teorije (Filozofska fakulteta Univerze v Ljubljani, oddelek za filozofijo). Znanstveno raziskovalno deluje kot feministična teoretičarka in neodvisna raziskovalka, je avtorica in soavtorica več znanstvenih člankov ter poglavij v mednarodnih ter domačih publikacijah s polja humanistike in družbenih ved.

Cikel Filmski pogled organiziramo Pekarna Magdalenske mreže in Film Factory, soorganizira ga Mariborska knjižnica.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovali film kot medij, ki je tako umetniški izraz kot tudi odraz širših družbenih in političnih razmer, pa tudi različne vidike filmskega ustvarjanja. Vsako predavanje bo ponudilo nov pogled na film, med drugim tudi skozi filmske teorije in skozi vprašanje filma kot orodja za propagando in kulturno diplomacijo. V ospredju cikla bo raziskovanje, kako avdiovizualna dela in filmsko ustvarjanje nasploh osvetliti z manj znanih, nepričakovanih perspektiv, ki nas vodijo k poglobljenemu razumevanju filma. Poglobljeno bomo obravnavali vlogo filma pri reprezentaciji identitete, vpliv avdiovizualne industrije na kulturne in politične tokove ter film kot izobraževalno orodje. Posebno pozornost bomo namenili vplivom zahtevnega ustvarjalnega okolja na psihološko blagostanje filmskih ustvarjalcev in raziskali možne pristope za zagotavljanje podpore ter ohranjanje ravnovesja v filmski produkciji.

Cikel bo obravnaval filme, ki so postavili pomembna vprašanja o vlogi filma v širši družbeni debati. Predavatelji bodo analizirali ključne vidike filmske umetnosti in njenega vpliva na naše dojemanje sveta, hkrati pa nas bodo usmerili v razumevanje, kako film skozi zgodovino ni zgolj pripovedoval zgodb, temveč je oblikoval tudi način, kako gledamo in razumemo svet okoli nas.

Povezava do originalnega članka

Ožuljeni jezik: hana matsuri
2025-04-08 19:00 | Maribor center / Vetrinjski dvor, Vetrinjska ulica 30
Večer slam poezije z literarno gostjo Anjo Grmovšek Drab
Naslednji Ožuljeni jezik bo potekal v torek, 8. aprila 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica in urednica Anja Grmovšek Drab.
Tematsko bo tokratni večer v duhu obeležitve tradicionalnega japonskega običaja uživanja v opazovanju cvetja, Hana matsuri, ki je povezano tudi s praznovanjem rojstva Bude.
Prireditev bo povezovala performerka in moderatorka Mojca Frim, z literarno gostjo tokratnega dogodka Anjo Grmovšek Drab, ki bo na prireditvi mariborski publiki predstavila svojo pesniško zbirko z naslovom Prepovedani položaj (LUD Literatura, 2024) se bo pogovarjala urednica in moderatorka Ajda Strajnar.
Povezava do originalnega članka

Ožuljeni jezik z Anjo Grmovšek Drab
2025-04-08 19:00 - 22:00 | Vetrinjski dvor
VEČER SLAM POEZIJE
OŽULJENI JEZIK Z ANJO GRMOVŠEK DRAB
Torek, 8. april 2025 // 19.00 // Kulturni inkubator
… ” tu v zraku in brez moči nad tem
kar se bo zgodilo v naslednjih minutah
sem spoznala
da je moj največji strah
postati pesnica” …
(Anja Grmovšek Drab)

Cikel slemovske poezije Ožuljeni jezik poteka že od leta 2016 v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.
Naslednji Ožuljeni jezik bo potekal v torek, 8. aprila 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica in urednica Anja Grmovšek Drab. Tematsko bo tokratni večer v duhu obeležitve tradicionalnega japonskega običaja uživanja v opazovanju cvetja, Hana matsuri, ki je povezano tudi s praznovanjem rojstva Bude.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Anjo Grmovšek Drab, ki bo na prireditvi mariborski publiki predstavila svojo pesniško zbirko z naslovom Prepovedani položaj (LUD Literatura, 2024) se bo pogovarjala urednica in moderatorka Ajda Strajnar.
Na kratko o literarni gostji tokratnega Ožuljenega jezika:

Foto: Katarina Veselič

Anja Grmovšek Drab (1993) je urednica evropske pesniške platforme Versopolis in urednica portala AirBeletrina. Na Filozofski fakulteti Univerze v Ljubljani je magistrirala iz sodobne slovenske poezije. Leta 2024 je pri založbi LUD Literatura izšel njen pesniški prvenec Prepovedani položaj.

Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka

MOŠKA PAMET
2025-04-08 20:00 - 21:30 | Maribor center / Dvorana generala Maistra
Komedija za izven, Dvorana generala Maistra, Narodni dom Maribor
Nova avtorska Stand-up predstava Vida Valiča!
Zakaj smo moški prepričani, da imamo prav, ženske pa nam govorite, da se motimo? Moški smo zelo pametni, vsaj tako mi mislimo, kljub temu da nam ženske redno govorite, da nismo. Ampak mi vztrajamo pri svojem. Naša pamet je bolj racionalna kot ženska pamet. S tem se tolažimo, ko ugotovimo, da smo vas prizadeli ali spravili v neroden položaj.
Vendar vztrajamo, ker samo to imamo. Moško pamet! Je posebna, ima svoje pomanjkljivosti in prednosti in pomanjkljivosti, vendar vam je ženskam zelo všeč. Razen takrat, ko vam ni.
Predstava »Moška pamet« je komedija o moškem in ženskem razmišljanju o vsakdanjem življenju, odnosih, ljubezni, otrocih, družini in seveda o seksu.
Nastopajoči: Vid Valič, Alen Mastnak, Dino Kapetanović, Alen Borišek
Trajanje predstave: 1 ura in 30 minut
Cena vstopnice: od 17.00€ do 21.00€

Povezava do originalnega članka

Rezidenca OPE.N: Sanja Merćep in Matej Ivušić
2025-04-08 20:00 - 2025-05-05 22:00 | ope-n-png
Med 1. 4. 2025 in 4. 5. 2025 Pekarna Magdalenske mreže v sodelovanju z društvom Asociacija na rezidenci gosti umetnico/raziskovalko Sanjo Merćep in umetnika/raziskovalca Mateja Ivušića. V OBRATu bomo njiju in njuno delo spoznali v ponedeljek, 8. 4. 2025 ob 20.00.
Raziskovala bosta stanje in pozicijo neodvisne kulturne scene v Sloveniji, s poudarkom na Mariboru. Tekom rezidence bosta spoznavala prostore in posameznike_ce, ki so nosilci neodvisne kulture. Na podlagi pridobljenih izkušenj bosta ustvarila avtorske prispevke, ki se konceptualno, praktično ali neposredno navezujejo na zastavljeni okvir. Rezidenco bomo zaključili z razstavo v OBRATu, prostoru umetnosti in participacije.
Sanja Merćep (1989) je diplomirana ekonomistka in magistrirana fotografinja s sedežem v Zagrebu. Leta 2024 je za svojo fotografsko serijo Obala prejela drugo nagrado Ivana Kožarića na natečaju za mlade umetnike, ki ga organizira Muzej sodobnih umetnosti v Zagrebu, nato pa je serija postala del muzejske zbirke. Za sabo ima več samostojnih in skupinskih razstav, večinoma na Hrvaškem.
Matej Ivušić (1989) je po izobrazbi zgodovinar, po poklicu pa novinar s sedežem v Zagrebu. Je redni sodelavec portala tportal.hr, sodeluje pa tudi z različnimi manjšimi mediji, za katere večinoma piše o kulturi – s poudarkom na glasbi, literaturi in filmu. Za svoje delo je prejel nagrado Tomašević-Bešker.
Rezidenta se bosta mariborski publiki prvič predstavila na javni predstavitvi svojega avtorskega dela v OBRATu, 8. 4. 2025, ob 20.00. Rezidenca je del projekta OPE.N.

Povezava do originalnega članka

Srednjeveški Maribor – mesto za belim obzidjem
2025-04-09 10:00 - 12:00 | Maribor center / Sinagoga
Kulturni dnevnik 2024/2025
V uvodnem delu bodo učenci spoznali različne poklice, ki skrbijo za ohranjanje kulturne dediščine in spoznali pomen varovanja dediščine. Seznanili se bodo z delom arheologov in restavratorjev konservatorjev. Kako se restavrirajo slike, kipi ali arheološke najdbe –od najdišča do razstavišča? V Vetrinjskem dvoru poteka prikaz na izbranih predmetih in ustvarjalne delavnice kolorizacije.
Sledi raziskovalni sprehod skozi mesto, kjer si udeleženci ogledajo stavbe zgodovinskega pomena, del pohoda pa vključuje spoznavanje dela CJKD SINAGOGA, katerega temeljne naloge so proučevanje, ohranjanje, negovanje in predstavljanje judovske kulturne dediščine. Učenci si ogledajo nekdanjo judovsko sinagogo in se seznanijo, kako so potekali konservatorsko restavratorski posegi. Seznanijo se tudi s posebnostmi in zanimivostmi judovske kulture, simboli, ki izhajajo iz judovskega izročila in s hebrejsko pisavo.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

#ROBIKAPUCA​​​WASHERE 10+
2025-04-09 18:00 | Mala dvorana
Jera Ivanc / 60 min

Se bo morala sedemčlanska družina Doroteje in Marka res izseliti iz dotrajanega najemniškega stanovanja na Lentu? Kaj pomeni grafit “Znanje osvobaja” na šolskem zidu? Kdo je vdrl v spletno redovalnico in vse ocene spremenil v petke? Od kod vsako noč novi grafiti, ki se začnejo s šolskega pročelja širiti po Mariboru? Kdo je Robi Kapuca, ki se podnje podpisuje? Kakšno vlogo ima pri vsem tem Zoranova mama, humanitarka in prostovoljka, kakšno Almin brat,
podjetni preprodajalec pametnih telefonov na črno in novopečeni upravnik stanovanja na Lentu …
Razdori, pretresi, nova spoznanja, drugačna vprašanja. Ne več, kdo je napisal prvi grafit in vdrl v šolsko redovalnico, temveč kako povzdigniti glas proti krivicam. Robi Kapuca, mariborski, štajerski, slovenski Robin Hood, združi mlade, jih aktivira in postane metafora za upor.
*** Z mladimi smo ob pripravi predstave govorili o različnih temah, ki se navezujejo na predstavo #ROBIKAPUCAWASHERE. Posnetke si lahko ogledate tukaj.

Nakup kart

Povezava do originalnega članka

ESENCA S TADEJEM TOŠEM - Pogovor
2025-04-09 18:00 - 19:30 | Maribor center / Grajska kavarna, vhod s Trga svobode
Izhodišče pogovora z igralcem Tadejem Tošem bo znana pesnitev Bhadavad Gita. Pogovor bo vodila Mojca Simonič.Izhodišče pogovora z igralcem Tadejem Tošem bo znana pesnitev Bhadavad Gita, zato bo beseda tekla o temeljnih vprašanjih življenja, o bistvu bivanja in izzivih, ki jih prinaša življenje. Pogovor, ki bo segal globo pod površino površnega vsakdana, bo vodila Mojca Simonič.

Povezava do originalnega članka

Maribere: Melanholija I
2025-04-09 19:00 - 21:00 | Maribor center / Projektni prostor Freske
Tokrat se bomo pogovarjali o knjigi Jona Fosse Melanholija I. Pogovor bo ob čaju tekel 9. aprila 2025 ob 19. uri v Freskah (1. nadstropje Vetrinjskega dvora).
V biografskem romanu spremljamo tri dni Larsa Herterviga. Po enega v vsakem letu – 1853, 1856 in 1991. V prvem delu je Lars 22-letni norveški študent na umetniški akademiji v Düsseldorfu. Glavna miselna okupacija Larsa je, da danes pride velik umetnik v njegov atelje ocenit njegove slike. Lars hkrati nestrpno pričakuje ta pomemben obisk, hkrati pa dvomi v kvaliteto svojih slik in ostaja v sobi. V najemniškem stanovanju se je zapletel z dosti mlajšo najemodajalkino hčerko, kar vodi v spor z njenim stricem in izgon iz stanovanja. Ob vsem tem pa doživlja vidne halucinacije. Tri leta kasneje ga spremljamo v psihiatričnem zavodu, kjer uporabljajo preštevilne represivne metode. V tretjem delu pa spoznamo odljudnega pisatelja, daljnega Larsovega sorodnika, ki se navduši nad eno od njegovih krajin v Narodni galeriji v Oslu. Ob enem njegovih del začuti nekaj mističnega in preblisk božanskega. V delih Melanholija I in Melanholija II opisuje namišljene dogodke iz življenja resnične osebe – Larsa Herterviga.
Jan Fosse (1959) je norveški dramatik, pisatelj in prevajalec. Magistriral je iz književnosti. Sprva je delal kot novinar in učitelj pisanja. Poleg romanov in dram je napisal tudi številne novele, kratke zgodbe, pesniške zbirke in literaturo za otroke. Leta 2023 je za svoja dela prejel Nobelovo nagrado za književnosti. V slovenščino so prevedena štiri dela. Poglaviten razlog zakaj nimamo več prevodov je, ker Fosse piše v “nynorsk” (dobesedno novi norveščini), ki jo uporablja dobrih 10 % Norvežanov.
Dogodki te sezone:
14. 5. 2025 Tina Vrščaj: Na Klancu
11. 6. 2025. Art Spiegelman: Maus

Povezava do originalnega članka

MEF & NOB vs. ZMELKOOW
2025-04-09 20:00 | Maribor center / Dvorana generala Maistra, Narodni dom Maribor
Lent pred Lentom – ogrevanje za Festival Lent 2025!

V letu 2025 se na edinstveni glasbeni misiji (ponovno) združujeta dve legendarni glasbeno-pesniški zasedbi z Obale: Zmelkoow in Drago Mislej Mef z NOB. Ta kreativna eksplozija kantavtorske modrosti, rockovske energije in ostro izbrušenega humorja prihaja tudi v Narodni dom Maribor, kjer boste lahko 9. aprila 2025 doživeli koncert, ki ne bo pustil nikogar ravnodušnega.
Zmelkoow – avtorji brezčasnih uspešnic, kot so Bit (smisel življenja), Čau sonček, Kaj nam fali in Klub ljudi z resnimi težavami – bodo na svoj edinstveno pronicljiv in ironično filozofski način dokazali, zakaj so ena najbolj posebnih rock zasedb v Sloveniji. Na odru jim bo družbo delal Drago Mislej Mef, prejemnik prestižne Ježkove nagrade, mojster ostre družbene kritike in liričnih portretov nenavadnih junakov našega vsakdana.
Skupaj bosta Zmelkoow in Mef na mini turneji “Ne nas jebat – Revolucija 3.0” ponudila glasbeno in besedno potovanje skozi aktualno družbeno dogajanje, filozofske uganke ter tisto neponovljivo obalno glasbeno dušo. Na odru bodo “prekrižali kitare”, njihov vokalni dvojec Mef in Goga Sedmak pa bo z ostrimi jeziki, nabrusenimi kot samurajski meči, postavil svet pod vprašaj.
Na koncertu se obeta:

Pretežno akustična izvedba največjih uspešnic obeh zasedb.
Predelave iz repertoarjev drug drugega.
Skupno petje in presenečenja za veliki finale.
Morda celo kakšen glasbeni bombonček, ki ga ne boste pričakovali.

Čeprav obljubljajo, da “krvi ne bo teklo”, obstaja velika verjetnost, da bo tekel dober kozarec vina in veliko smeha. Kdo ve – morda pa tokrat res uspejo rešiti svet!
Cene vstopnic:

20 € v predprodaji (do vključno 6. aprila)
25 € od 7. aprila dalje

Povezava do originalnega članka

Srečanje s pesnikom B. Gombačem in rokerski sprehod
2025-04-10 11:00 - 13:00 | Maribor center / Univerzitetna knjižnica Maribor
Kulturni dnevnik 2024/2025
Univerzitetna knjižnica Maribor v Kulturnem dnevniku sodeluje pri informacijskem opismenjevanju osnovnošolcev – Kako nastane knjiga. Program izvaja slovenski pesnik, pisatelj, dramatik in knjižničar UKM Borut Gombač. Učenci se seznanijo z avtorjevo idejo za nastanek pesmi/knjige, ki jo preko delavnice nadgradijo z informacijami o sodelujočih pri nastanku knjige (pisatelj, ilustrator, urednik, založnik, tiskar).
V nadaljevanju sledi rokerski sprehod po mestnem jedru, ki ga pripravlja skupina Rajzefiber.
Od Lačnih Franzov do Nece Falk, od Pohorje Express do Preporoda, vsi ti so v svojih pesmih na svoj način postavili spomenik našemu mestu. »Rokerski sprehod« popelje učence po kotičkih mesta, kjer besedila, ki jih pojejo, niso le odpeti verzi, ampak dobijo tudi sliko, svoj pomen.
Naj bo mesto »na severu te male domovine« še »tak fejst noro«, in četudi je Drava včasih spominjala na »reko puno klora«, naša ljubezen do njega je bila vedno iskrena in trdna »kot dravski most«. Sprehodimo se skozi čisto pravo rokersko mesto.
Kulturni dnevnik je projekt, ki ga organizira Narodni dom Maribor in je za organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.
Povezava do originalnega članka

Mehanizem Roka Vilčnika v Vetrinjcu
2025-04-10 19:00 - 21:00 | Maribor center / Studio
Rok Vilčnik, predstavitev romana MEHANIZEM
(založba Litera)
Glavna junaka zgodbe o večnem boju za obstoj sta Titin in Titina, drobni mehanični bitji s škatlo na hrbtu, iz katere poganja pecelj z lučko, ki nanju meče krog svetlobe. Obstajata v svetu večne teme, kjer je edina luč ta, ki jo proizvajata sama. Ko začne nekega dne Titinina svetloba pojemati, se naša junaka odpravita na dolgo pot. Na njej srečata hrošče rogače, drevo Kuštravca, Sencomerja, strička Prizmo, moža brez sence in še koga – vse to, da bi našla tistega, ki zna popraviti prav vsako reč. Mehanizem je alegorija, ki preizprašuje definicijo čutečega bitja, hkrati pa prikaže ustroj sveta kot natančno delujoči organizem, v katerem so za nemoteno delovanje okvare nujne.
Iz kritike:
‘Rok Vilčnik je eden najpomembnejših mariborskih besednih ustvarjalcev z raznolikim opusom. Prav posebno mesto v sodobni literarni produkciji na Slovenskem ima njegov najnovejši roman Mehanizem. Zgodba je zelo privlačna in bralca zlahka posrka. Obenem je polna zdravilne toplote in nežnosti, pri čemer se, kar je pomembno za kakovost dela, ne izogiba eksistencialni tesnobi ob soočanju s končnostjo in zlom.’ Muanis Sinanović, RTVSLO MMC, S knjižnega trga

Povezava do originalnega članka

Šivalnica popravljalnica: začetni tečaj šivanja
2025-04-11 09:00 - 12:00 | sivalnica-popravljalnica-visit-maribor-pohorje-slovenia-slovenija-2-1
Z iglo, nitjo in šivalnim strojem
Želite spoznati osnove šivanja in se naučiti rokovanja s šivalnim strojem? Pridružite se našemu tečaju, kjer boste spoznali osnovne funkcije šivalnega stroja, naučili se napeljavati niti, izbirati igle in šivati preproste izdelke, kot so torbe, toaletne torbice in t-shirti.
Podrobnosti:

7 srečanj po 3 ure (skupaj 21 ur)

Termini: 4. 4., 11. 4., 18. 4., 25. 4., 9. 5., 16. 5., 23. 5.

Cena: 200 € (s popustom do 26. 3. 175 €)

Število mest: Max. 5 oseb na tečaju

Prijave: Po e-pošti: nina@ninarozina.com ali na telefon: 041 875 759

Ne pozabite na akontacijo 50 € ob prijavi.
Vabljeni, da se pridružite in se naučite novih veščin!

Povezava do originalnega članka

Možiček žebljiček 4+
2025-04-11 17:00, 2025-04-12 10:00 | Velika dvorana
Lojze Kovačič / Koproducent Hiša otrok in umetnosti / 45 min

Oče je imel dva sinova, Darka in Janka. Bratca sta najraje na svetu poslušala pravljice, ki jima jih je pripovedoval njun očka. Pa ne samo poslušala, tudi zaigrala sta jih rada. Kajti v pravljicah je vse dovoljeno. Otrok lahko postane najmočnejši fantek na svetu, ki samo z enim prstom na roki zaustavi vse avtomobile in avtobuse na cesti … Dva žebljička na okenski polici se v soju svita spremenita v prijazna črna gospodka … Nerodni otroci padejo skozi luknjo na drugi konec sveta, kjer jih
preganjata ponev in pošvedran čevelj … Ampak v pravljicah se vedno vse srečno konča, čeprav na pol raztrgaš celo mesto, na potepu po ulicah izgubiš svojo obleko … in celo, če se sredi noči v tvoji sobi pojavi volk.
Predstava Možiček žebljiček je kolaž kratkih zgodb, ki jih je za otroke napisal pisatelj Lojze Kovačič. V predstavi je uprizorjenih sedem pravljic iz njegove zbirke Zgodbe iz mesta Rič-Rač.
Predstava je primerna tudi za prvo in drugo triado OŠ

Nakup kart

Povezava do originalnega članka

ZMENEK Z DEDIŠČINO: Vinsko-kulinarično doživetje
2025-04-11 18:00 - 19:30 | 198748e3-78bb-4aaf-becd-33939600ef35-1
Vabljeni na večer v dvoje
Okusi Štajerske in zgodbe najstarejše trte na svetu
Na intimnem druženju z dediščino v Muzeju najstarejše trte na svetu bo spoznavanje zgodovine vinogradništva prepleteno z vodeno degustacijo vin vinorodnega okoliša Štajerska Slovenija in lokalno gastronomijo.
Prvo srečanje bo potekalo v družbi vin Vina Oskar in drobnimi kulinaričnimi užitki restavracije Fudo.
Povezava do originalnega članka

Passionate Violin Vibes and Fine Dining!
2025-04-11 19:00 | Maribor center / City Terasa
Ta petek ne kuhaš, ampak uživaš!
Passionate Violin Vibes and Fine Dining – vsak petek v aprilu na City Terasi
Po večerih z zapeljivimi zvoki saksofona je zdaj čas za nekaj drugačnega. Doživite večer poln energije, elegance in čustev v družbi izjemne violinistke Hermine Violino, ki vas bo vsak petek v aprilu navduševala z glasbeno virtuoznostjo in prepletom različnih glasbenih zvrsti.
Kaj vas čaka:– Á la carte večerja ali 9-hodni degustacijski meni, zasnovan za popolno kulinarično izkušnjo– Nastop violinistke v živo ob 19.00– Izbrana vina, vrhunski koktajli in ambient, ki očara
Dogodek je idealen za:– Romantično večerjo v dvoje– Praznovanja posebnih trenutkov– Večer glasbene in kulinarične razvajenosti
Ne zadovoljite se z običajnim – privoščite si večer, ki bo združil vrhunsko glasbo, strast in okus. Število mest je omejeno, zato si pravočasno zagotovite svojo mizo in ustvarite spomine, ki bodo trajali še dolgo po zadnjem tonu.

Povezava do originalnega članka

Razstava BREZČASJE
2025-04-11 19:00 - 20:30 | Razstava BREZČASJE
Otvoritev razstave “BREZČASJE”, kjer Mojca Bedjanič, ki ustvarja pod blagovno znamko MICA studio, prvič na ogled postavlja ročno oblikovane lončene sklede in vaze.
Čas. Vedno ga primanjkuje. Vedno ga lovimo. A v ustvarjanju se včasih zgodi nekaj posebnega – čas izgubi svojo oblast nad trenutkom. Ustavi se. Postane brezčasen. Vabljeni na otvoritev razstave “BREZČASJE”, razstave ročno oblikovanih lončenih izdelkov, kjer Mojca Bedjanič, ki ustvarja pod blagovno znamko MICA studio, prvič na ogled postavlja sklede in vaze.
Preproste, a hkrati unikatne kose, ki nosijo sledi rok, potrpežljivosti in neštetih novih začetkov. Razstava ni le zbirka izdelkov, ampak zgodba o tem, kako glina dovoli napake, dopušča popravke in uči, da se včasih najboljše stvari zgodijo, ko si vzamemo čas – ali nanj preprosto pozabimo.
Pridružite se nam na odprtju razstave in bodite del trenutka brezčasnosti.

Povezava do originalnega članka

Razstava BREZČASJE
2025-04-11 19:00 - 20:30 | Maribor center / E2RD galerija, Gosposka ulica 34, Maribor

ZMENEK Z DEDIŠČINO: Vinsko-kulinarično doživetje
2025-04-11 19:30 | Maribor center / Muzej najstarejše trte na svetu (Vojašniška ulica 14, Maribor)

Duo Kaktusi
2025-04-11 19:30 - 22:30 | Maribor center / Hotel Habakuk, Pohorska ulica 59, 2000 Maribor
Kitarski pop-rock
Duo Kaktusi ni le še en glasbeni tandem. Gre za uigrano zasedbo z izrazito občutkom za interpretacijo, ki že vrsto let ustvarja intimen, a močno čustven glasbeni prostor, kjer se prepletajo domače in tuje uspešnice, prepoznavne melodije in izbrane priredbe pop rock klasik.
Kitarist Jurij Mijovič, izvrsten glasbenik s kilometrino, ki jo je mogoče začutiti v vsakem tonu, v duetu ustvarja zvok, ki je hkrati subtilen in poln energije. Z značilno interpretacijo in prepoznavnim kitarskim slogom uspeva prebuditi nostalgična občutja, a hkrati vnaša svežino, ki preseneti.
Repertoar dua Kaktusi zajema širok spekter: od legendarnih pop rock pesmi, ki so zaznamovale generacije, do mehkejših, čutnih melodij, ki se dotaknejo duše. Vsak nastop je unikaten, saj duet skozi glasbo pripoveduje zgodbo — z občutkom, toplino in izkušnjami.
Če imate radi večere, obarvane z dobrim okusom, potem je večer z duom Kaktusi nekaj, kar si preprosto morate privoščiti.

Povezava do originalnega članka

Šećer je sitan osim kad je kocka
2025-04-11 20:00 - 22:00 | Maribor center / Narodni dom Maribor
Komedija v Narodnem domu
Komedija Šećer je sitan, osim kad je kocka Nikole Pejakovića, premierno uprizorjena leta 2018, je humorna študija zakonskih odnosov. Sledi zakonskemu paru iz Banovega brda, ujetemu v burne odnose s prijatelji, botri in sosedi.
Predstava prinaša lahkoten, a prefinjen humor, poln igralskih bravur in detajlov, ki vas bodo nasmejali do solz.
Igrajo: Andrija Milošević, Aleksandra Tomić, Viktor Savić, Sloboda Micalović.

Povezava do originalnega članka

Jernej Zoran trio v Vetrinjcu
2025-04-11 20:00 - 23:00 | Maribor center / Vetrinjc – BarCoda
kitarski rockJernej Zoran ni samo eden najbolj plodnih slovenskih avtorjev (šest albumov v desetih letih) in eden boljših slovenskih rockovskih kitaristov, ampak ohranja tudi ljubezen in strast do koncertiranja. Vedno znova postreže s svežimi projekti in zasedbami. Jernej se tokrat po daljšem obdobju, v katerem je sodeloval z različnimi izvrstnimi pevkami, ki so interpretirale njegove medijsko odlično sprejete skladbe, vrača z repertoarjem, ki v veliki meri sloni na njegovi največji glasbeni ljubezni: električni kitari.
Jernej Zoran s svojim bandom ponuja izvrstno mešanico kitarskega rocka s primesmi bluesa in popa, s poudarkom na avtorskih inštrumentalih, kakšno domiselno aranžirano priredbo velikanov rocka (n.pr. Hendrix, Beatles, Jeff Beck, U2, Police) nekaj pesmi pa na koncertu tudi zapoje – predvsem gre za izbor doslej izdanih radijskih singlov). Jernej je doslej stal na večini slovenskih odrov, tako velikih kot malih, od Pivo&Cvetje do Orto bara.

Povezava do originalnega članka

Paint & Wine & Dine v Vinagu
2025-04-12 00:00 | Maribor center / Trg svobode 3, 2000 Maribor
Doživetje, ki ga ne smete zamuditi!
Doživite edinstveno kombinacijo umetnosti, vina in kulinarike v najstarejši kleti v Evropi!
Dogodek Paint & Wine & Dine vas popelje skozi zgodovinske vinske hodnike Maribora, kjer boste uživali v vodenem ogledu, degustaciji vrhunskih vin in ustvarjanju svoje umetnine pod strokovnim slikarskim vodstvom. Ob izbranih vinih boste okušali tudi gurmanske mesno-sirne narezke. Prijetno vzdušje, čaroben ambient in sproščeno druženje ob umetnosti zagotavljajo nepozabno izkušnjo. Rezervacije so obvezne, število mest je omejeno.
Število prostih mest: 5
Trajanje: 3.5 ure z vmesnim odmorom
Več o dogodku

Povezava do originalnega članka

Sip & Snack: Italian Edition
2025-04-12 07:00 - 14:00 | sipsnack-visit-maribor-pohorje-slovenia-slovenija
Sip & Snack is back!!
Tokrat se odpravljamo na potovanje po Italiji! 🇮🇹 Italija je dežela, ki jo obožujemo, še posebej, ko gre za uživanje v koktajlih in okusnih prigrizkih. In veste, kaj je najboljše? Ko greš ven na koktajl, ti vedno postrežejo tudi krožnik z okusnimi prigrizki!
Odločili smo se, da to čudovito italijansko vzdušje prinesemo tudi v Maribor, zato vas v soboto, 12. aprila, vabimo na posebne koktajle in antipasti krožnike, polne italijanskih gurmanskih specialitet!
Ne pozabite, da bo ves večer popestril DJ z dozo sladkih ritmov, tako da vas čakajo odlična pijača, okusna hrana in super atmosfera!
Pridruži se nam in doživi pravo italijansko vzdušje v Mariboru!

Povezava do originalnega članka

200-urni tečaj za učitelja joge v Mariboru
2025-04-12 09:00 - 2026-03-21 18:00 | Okolica / Asteya studio, Miklavčeva ulica 7, 2000 Maribor
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge.
Pridružite se nam na obsežnem 200-urnem usposabljanju Spanda Vinyasa, da postanete spreten učitelj joge. V skladu z modrostjo in tradicijo joge, ajurvede, petih elementov ter sodobnega razumevanja anatomije in biomehanike boste preoblikovali svojo lastno prakso in zapustili to usposabljanje samozavestno in kompetentno za poučevanje organske, integralne metode Spanda Vinyasa. Tečaj je odlična izbira za vse, ki vas zanima bolj dinamična vadba – vinyasa joga.
Velika prednost tečaja je, da vas naučimo Spanda metode sekvenciranja jogijskih ur. To pomeni, da pridobite zelo strukturirano, logično in organizirano metodo, s katero lahko učinkovito učite tako popolne začetnike kot tudi tiste, ki imajo že nekaj izkušenj z vadbo asan.
Poleg tega vas spoznamo tudi z zahtevnejšo Spanda Tattva Flow jogo, ki je primerna za naprednejše praktike. Fizični del tečaja izvajamo na srečanjih v Asteya studiu, medtem ko teoretični del predelate v svojem tempu preko vnaprej posnetih predavanj.

Povezava do originalnega članka

GRAJSKI VRTOVI IN OBEDI Kulinarična delavnica
2025-04-12 10:00 - 11:30 | Maribor center / Grajska kavarna, vhod s Trga svobode
Udeleženci delavnice s pomočjo Mete Pivec, strokovne sodelavke v Botaničnem vrtu Univerze v Mariboru, spoznavajo plevele in cvetlice, s katerimi si lahko vitaminsko in energijsko popestrijo vsakdanje obroke.Udeleženci delavnice s pomočjo Mete Pivec, strokovne sodelavke v Botaničnem vrtu Univerze v Mariboru, spoznavajo plevele in cvetlice, s katerimi si lahko vitaminsko in energijsko
popestrijo vsakdanje obroke. Na pomladni delavnici bodo pripravili kremno juho iz
koprive in spoznali uporabo različnih užitnih mladih listov.

Povezava do originalnega članka

Velikonočne pletenice z Urško Šobak
2025-04-12 10:00 - 13:00 | Maribor center / Vetrinjski dvor, Vetrinjska ulica 30, Maribor
Ustvarjajmo velikonočne dobrote na kuharski delavnici, kjer bomo skupaj s celotno družino spekli mlečni kruh, pletenico, male pletenice in druge dobrote, ki so kot nalašč za velikonočne praznike.
Na delavnici bomo ustvarjali okusne in lepe izdelke, ki bodo popestrili vaše praznične dni. 🎨 Zakaj se udeležiti delavnice? Osvojite znanje priprave in oblikovanja kvašenega testa . Naučite se pravilno speči kruh, da bo vedno okusen in prepoznavati kdaj je kruh popolnoma pečen.
Končno rešite uganko koliko kruga spečemo za večjo družbo ali zabavo. Delavnica je primerna za otroke in odrasle, zato je to odlična priložnost za preživljanje kakovostnega časa skupaj, učenje novih kuharskih veščin in ustvarjanje okusnih velikonočnih dobrot.
Na koncu delavnice boste odšli domov z znanjem, okusi in lepimi spomini.
Se vidimo v kuhinji!

Povezava do originalnega članka

Srčkovanje & srečanje družin s prirojeno srčno napako
2025-04-12 10:30 - 12:30 | Maribor center / Izba
V društvu S srcem za srčke verjamo v moč skupnosti, zato VAS vabimo na Srčkovanje – druženje staršev otrok s prirojeno srčno napako.
LETOŠNJA TEMA JE: PSIHOSOCIALNA POMOČ STARŠEM IN OTROKOM
Ko se starši srečamo z diagnozo prirojene srčne napake pri svojem otroku, se znajdemo pred številnimi vprašanji, izzivi in čustvenimi preizkušnjami in včasih potrebujemo le nekoga, ki razume, skozi kaj gremo. Nekoga, ki je bil na isti poti in nam lahko poda roko, ko jo najbolj potrebujemo.
Naše drugo Srčkovanje bo v Mariboru 12. aprila ob 10.30 v prostorih zavoda Mars v Vetrinjskem dvoru, kjer bomo starši imeli priložnost, da se spoznamo, izmenjamo kontakte in predvsem podelimo svoje izkušnje.
Na dogodku bo predstavljena tudi Srčoknjiga – Moja pot, ki je dragocen pripomoček za otroke s prirojeno srčno napako in njihove družine.
Dogodek bo potekal v sproščenem vzdušju, kjer so dobrodošli tudi otroci. Skupaj bomo ustvarili prostor topline, razumevanja in podpore.
Vabljeni, da se nam pridružite na Srčkovanju v Mariboru in postanete del srčne skupnosti.
Prosimo za prijave na info@srcki.si zaradi lažje organizacije.
Druženje je brezplačno.
Se vidimo!

Povezava do originalnega članka
